b'\n_START_ARTICLE_\nMarieluise Flei\xc3\x9fer\n_START_SECTION_\n\xc5\xbdivljenje\n_START_PARAGRAPH_\nRojena kot h\xc4\x8derka izdelovalca orodja in \xc5\xbeeleza je od leta 1920 \xc5\xa1tudirala germanistiko in teatrologijo pri Arthurju Kutscherju. V tem \xc4\x8dasu je spoznala Liona Feuchtwagnerja in Bertolta Brechta. \xc5\xbde kot mlada \xc5\xa1tudentka je napisala svojo prvo dramo Umivanje nog (nem. Die Fu\xc3\x9fwaschung). Od leta 1925 naprej je ponovno \xc5\xbeivela v Ingolstadtu. Delo Vice v Ingolstadtu (nem. Fegefeuer in Ingolstadt) je bilo leta 1926 uprizorjeno v Berlinu. Poleti istega leta je spet obiskala Brechta v Augsburgu, kjer je izkoristila prilo\xc5\xbenost za za\xc4\x8detek pisanja dela Pionirji v Ingolstadu (nem. Pioniere in Ingolstadt). Marieluise Flei\xc3\x9fer je Brechtu razlagala o invaziji vojakov, ki so pri\xc5\xa1li na voja\xc5\xa1ke vaje na Donavo in v mesto. Leta 1928 se je zaro\xc4\x8dila s plavalcem Josefom Haindlom. Njeno delo Pionirji v Ingolstadtu je bilo leta 1929 uprizorjeno v Berlinu in je provzro\xc4\x8dilo legendarni gledali\xc5\xa1ki \xc5\xa1kandal Weimarske republike. Brecht je kot re\xc5\xbeier delo scensko za\xc4\x8dinil. Med drugim je uprizoril tudi razdevi\xc4\x8denje slu\xc5\xbekinje na odprtem odru. Marieluise Flei\xc3\x9fer je dobila slabe kritike in zaradi tega je pri\xc5\xa1lo do prekinitve prijateljstva med njo in Brechtom. Kot samostojna pisateljica je \xc5\xbeivela v Berlinu. Prekinila je zaroko z Josefom Haindlom in za\xc4\x8dela zvezo z novinarjem Hellmutom Drawsom-Tychsenom. Z njim je leta 1929 odpotovala na \xc5\xa0vedsko in leta 1932 v Andoro. Leta 1932 je imela velike finan\xc4\x8dne te\xc5\xbeave. Preselila se je iz Berlina v Ingolstadt, kjer se je tri leta kasneje poro\xc4\x8dila z Haindlom. Morala je delati v njegovi trgovini toba\xc4\x8dnih izdelkov. V \xc4\x8dasu nacisti\xc4\x8dne diktature je leta 1935, tako kot mnogi avtoriji, dobila prepoved pisanja. Njeni deli Pionirji v Ingolstadtuin Okras za dru\xc5\xa1tvo (nem. Titel Eine Zierede f\xc3\xbcr den Verein) sta priromali na listo "\xc5\xa1kodljivih in neza\xc5\xbeeljenih del". Zaradi svoje omejene literarne dejavnosti, nasilnega povra\xc4\x8dilnega ukrepa proti nacistom in kon\xc4\x8danega zakona z Josefom Haindlom je leta 1938 do\xc5\xbeivela \xc5\xbeiv\xc4\x8dni zlom. V \xc4\x8dasu vojne se je ukvarjala s pisanjem drame Karl Stuart (nem. Karl Stuart). V zadnjih letih vojne je nastalo delo Mo\xc4\x8dno pleme (nem. Der starke Stamm), ki je leta 1950 do\xc5\xbeivelo premiero na komornih igrah v M\xc3\xbcnchnu._NEWLINE_Po smrti svojega mo\xc5\xbea leta 1958 se je nehala ukvarjati s trgovino toba\xc4\x8dnih izdelkov in se je ponovno pri\xc4\x8dela ukvarjati s pisateljstvom. Kot pisateljica je bila odkrita leta 1960 po zaslugi mladih avtorjev kot npr. Rainer Werner Fassbinder, Martin Sperr in Franz Xaver Kroetz. Walter R\xc3\xbcdel je leta 1971 posnel film Omembe vredno \xc5\xbeivljenje Marieluise Flei\xc3\x9fer iz Ingolstadta (nem. Das bemerkenswerte Leben der Marieluise Flei\xc3\x9fer aus Ingolstadt). Film prikazuje njeno \xc5\xbeivljenje. Leta 1972 je iz\xc5\xa1la zbirka del pri zalo\xc5\xbebi Suhrkamp. Marieluise Flei\xc3\x9fer je umrla 2. februarja 1974 v Ingolstadtu in je pokopana na mestnemu pokopali\xc5\xa1\xc4\x8du. Njena literarna zapu\xc5\xa1\xc4\x8dina se od leta 1978 nahaja v Ingolstadskem mestnem arhivu.'